Klas Lestander

Klas Ivar Vilhelm Lestander (18. aprill 1931 Arjeplog – 13. jaanuar 2023 Arjeplog) oli rootsi laskesuusataja.

Klas Lestander võitis 1960. aasta taliolümpiamängudel Squaw Valleys esmakordselt olümpiamängude kavas olnud laskesuusatamise võistluses kuldmedali. Esimene olümpiavõitja selgitati välja 20 km distantsil.

1961. aasta maailmameistrivõistlustel Umeås võitis ta võistkonnavõistluses pronksmedali. Individuaalvõistluses sai ta üheksanda koha. Pärast neid maailmameistrivõistlusi lõpetas oma sportlaskarjääri.

Klas Lestander suri oma sünnilinnas Arjeplogis 91-aastaselt 13. jaanuaril 2023. 

 Välislingid 

"Suri laskesuusatamise esimene olümpiavõitja", ERR.sport, 16.01.2023

Kategooria:Rootsi laskesuusatajad
Kategooria:Sündinud 1931
Kategooria:Surnud 2023